Държавен вестник, бр. 110, 2025 г., стр. 107

БРОЙ  110	
Д Ъ Р Ж А В Е Н  В Е С Т Н И К 	
СТР.  107  
Той поема отговорност за организирането и осъществяването на дейностите на 
малък екип в производството, лабораторията или в научноизследователски център. В 
съответния етап от технологичната схема специалистът отговаря за въвеждането, 
поддържането и извеждането от работен режим на конкретната инсталация в 
производствения цех. Той отговаря и за обзавеждането и работата във физикохимична, 
биохимична и микробиологична лаборатория при анализи на суровини, материали и 
продукти, както и при подготовката и съхраняването на биоагенти. 
За успешното упражняване на професията лицето трябва да притежава чувство на 
отговорност, концентрация на вниманието и наблюдателност, дисциплинираност, 
прецизност при извършване на анализите, умения за работа в екип, спазване на 
принципите на професионалната етика и култура на общуването. 
В промишлени условия специалистът приема и подготвя вода, въздух (за аеробни 
процеси), хранителни среди (включително преработка на субстрати до асимилируеми 
компоненти), биоагенти, оборудване и помещения. Специалистът извършва култивиране 
(пропагация), 
биотрансформации 
или 
биокатализ 
чрез 
биоагенти 
(ензими, 
микроорганизми, растителни и животински клетки и тъкани) в биореактори до краен 
продукт или ефект. Той изолира и пречиства биопродукти, концентрира, формова, суши  
биопродуктите и др. В ежедневната си работа дозира, пълни, затваря, опакова, 
етикетира, палетизира, съхранява и експедира готовия продукт.  
Неговата работа обхваща анализ и контрол на качеството на суровини, на 
междинни и крайни продукти, подготвя стандартни и специфични разтвори, хранителни 
среди, 
микроскопски 
препарати 
и 
биоагенти. 
Провежда 
микробиологичен 
и 
биотехнологичен контрол на суровини, материали, биоагенти и биопродукти. Проверява 
и спазва санитарно-хигиенните норми в производствените помещения и лаборатории. В 
биотехнологичните лаборатории и производства лицето спазва стриктно правилата и 
стандартите за работа със съответните материали и оборудване, санитарно-хигиенните 
изисквания и тези за работно облекло. 
Специалистът провежда количествени и качествени анализи и изпитвания, като 
използва подходящи лабораторни методи и оборудване – със стандартни клетъчни 
култури при асептични условия за целите на качествения контрол, при изследвания за 
разработване на продукти и при производство в областта на биотехнологиите. Лицето 
трябва да разбира принципите на работа на прибори, апарати, оборудване, да следи за 
тяхната техническа изправност и да работи безопасно с тях. Уменията да обслужва 
апаратурата и оборудването в съответното производство са важни за качественото 
изпълнение на трудовите дейности. Този специалист трябва да е в състояние да използва 
голямо разнообразие от методи за наблюдение върху биотехнологичните процеси и да 
предприема действия в зависимост от нивото на своята компетентност. 
Реалните производствени условия изискват той да притежава, развива и прилага 
знания, умения и компетентности от различни области, които да комбинира по подходящ 
начин, за да изпълнява успешно изискванията на работното място, да може да се 
адаптира при промяна на технологията и въвеждане на нова техника и технологии. 
За успешното упражняване на професията се изисква лицето да притежава добри 
знания по чужд език, умения за разчитане на техническа и технологична документация, 
използване на компютър и софтуерни продукти, знания за здравословните и безопасни 
условия на труд, знания и професионален подход към опазване на околната среда.